Makabuklud ya king Ilug Ganges ampo ing kabaldugan na king relihiun ning ilug ing cultura ning Varanasi. Pilan neng libung banuang sentru ning cultura ampong relihiun king Pangulung India ing lakanbalen. Meyalkus ya king lakanbalen ing uri ning Indian classical music a Benares Gharana, at menuknangan la karin deng dakal a pikabaluan a philosopher, poeta, talasulat, ampong mosicus ibat India. Kayabe la kareti di Kabir, Ravi Das, Munshi Premchand, Jaishankar Prasad, Acharya Ram Chandra Shukla, Pandit Ravi Shankar, Girija Devi, Hariprasad Chaurasia, ampong Ustad Bismillah Khan. Sinulat neng Tulsidas ing kayang Ramacharitamanas karin, at binie neng Gautama Buddha ing mumuna nang sermun king Sarnath malapit king Kashi. Sasabian dang king Varanasi migumpisa ing ayurveda